laion/Wikipedia-Exotic huggingface dataset:
נצרות אורתודוקסית מערבית

הנצרות האורתודוקסית המערבית או ברית הכנסיות האורתודוקסיות המערביות (באנגלית: The Communion of Western Orthodox Churches, בקיצור: CWOC; בצרפתית: Communion des Églises orthodoxes occidentales, בקיצור: CEOO) היא קבוצה של כנסיות נוצריות שאימצו את מסורת הנצרות האורתודוקסית, אולם שומרות על נוסח פולחני ומנהגים רוחניים של הנצרות המערבית. הן קיימות במקביל לכנסיות האורתודוקסיות המזרחיות ולכנסיות האוריינטליות. הנצרות האורתודוקסית המערבית כוללת שלוש כנסיות חברות: הכנסייה האורתודוקסית הקלטית הכנסייה האורתודוקסית הצרפתית הכנסייה האורתודוקסית של גאליה ברית הכנסיות האלה קמה ב-25 בדצמבר 2007 עם טקס חתימת אמנתה והחגיגה המשותפת של מיסת חג המולד על ידי הבישופים מאל דה ברשה ומארק מטעם הכנסייה האורתודוקסית הקלטית, הבישופים ויז'יל ומרטן לאפלו מטעם הכנסייה האורתודוקסית הצרפתית והבישוף גרגורי מנדז מטעם הכנסייה האורתודוקסית של גאליה. הפרוכיות, המנזרים והמיסיונים של CWOC ממוקמים בצרפת, ספרד, בלגיה, שווייץ, הממלכה המאוחדת, קמרון, אוסטרליה, ארצות הברית, ברזיל ומרטיניק. הכנסיות האורתודוקסיות המערביות שומרות את האמונות ואת הפרקטיקה הדתית המסרתיות האורתודוקסיות תוך הסכמה להחלטות שלוש הוועדות האקמניות הראשונות. הן מקבלות גם את כל ההחלטות התאולוגיות והדוקטרינריות של ארבע הוועידות הגדולות האחרונות פרט לגינוי הכריזו על המונופיזיטיזם. ברית הכנסיות האורתודוקסיות המערביות מכירות כאחיות גם את הכנסיות האורתודוקסיות המזרחיות וגם את הכנסיות המזרחיות הקדומות. הכרה זו ככנסיות אחיות אינה עדיין בהכרח הדדית. כנסיות מערביות אלה מוכנות לקבל את הצטרפותן של כנסיות אורתודוקסיות נוספות המסכימות לאמנתן ולעקרונותיהן. אתר האינטרנט הרשמי של נצרות אורתודוקסית מערבית (בצרפתית) נצרות אורתודוקסית מערבית, באתר פליקר אתר הכנסייה האורתודוקסית הצרפתית - מסמך הקמת ברית הכנסיות האורתודוקסיות המערביות 2007 אתר הנצרות האורתודוקסית המערבית
ניוגט (כתב עת)

כתב העת ניוגט (בהונגרית: Nyugat שפירושו "מערב") היה כתב העת המרכזי לספרות ההונגרית במחצית הראשונה של המאה העשרים. הגיליון הראשון של ניוגט יצא לאור ב־1 בינואר 1908 (למעשה בחג המולד של שנת 1907) והאחרון ב־1 באוגוסט 1941. כתב העת חדל להתקיים עם מותו של המשורר והעורך הראשי באותה עת מיהאי באביץ'. על שער כתב העת הופיעה מדליית ההנצחה לזכרו של קֶלֶמֶן מִיקֶש, סופר ימי הביניים, פרי עבודתו של הפסל ההונגרי-יהודי פילפ אדן בק. על פי רוב הופיעו שני גיליונות מדי חודש, אך לעיתים קרובות פורסמו גם גיליונות מאוחדים. הניוגט היה כתב עת ספרותי בעל השפעה רבה, אם כי הופיע במספר עותקים מודפסים נמוך (בהתחלה כמה מאות, אחר כך כמה אלפים). ההוצאה המקורית, סדרת הגיליונות כולה זמינה רק בכמה מקומות, אך גליונות כתב העת עברו דיגיטציה בשנת 2000 והיא נגישה כיום לכולם באינטרנט. כתב העת מילא תפקיד חשוב מאוד בהגדרת ערכי תקופתו ובהעלאת הספרות ההונגרית לרמת הספרות של מערב אירופה ובכך לפנות נגד הנטיות השמרניות האפיגוניסטיות של חלק מהמחברים שבמדינה הפיאודלית למחצה. הסגנונות הספרותיים החדשים שהתפתחו בסוף המאה ה -19 סייעו להשגת מטרה זו, כמו גם ההשפעות החדשניות מהספרות המודרנית המערבית. לא הייתה לכתב העת תפיסת עולם אחידה, אלא "אויב משותף". הוא התמודד עם התנגדות אדירה מהצד השמרני (הם ראו בו סכנה לאומית), אך נציגיו הנודעים הצליחו לגונן עליו ואף שרדו איתו את ימיה הסוערים של מלחמת העולם הראשונה. "ניוגט" לא נולדה כתופעה "יש מאין". בסוף המאה ה-19 ידעה הונגריה חיי תרבות עשירים מאוד. שירתם של כמה משוררים, לרבות קובץ שירי אנדרה אדי משנת 1906 "שירים חדשים" עוררו כבר הד גדול. בשנת 1908 התפרסמה בעיר נאג'ווארד (Nagyvárad), אוראדיה של היום, אנתולוגיה שכותרתה הייתה "המחר". אלה בישרו כבר את המסרים ואת ההישגים של "ניוגט". לכתב העת החדש הצליחו לגייס את הוגו איגנוטוש, ארנה אושבאט, ומיקשה פנייה ומאוחר יותר את לאיוש הטווני. המימון סופק על ידי הטווני - לא מעט באמצעות חסותו של האיגוד הלאומי של התעשיינים (GYOSZ). ניתן להבחין בארבע תקופות עיקריות בתולדות המגזין: הראשונה - מתחילה עם פריצת מלחמת העולם הראשונה השנייה - בעת נפילת הרפובליקה הסובייטית ההונגרית השלישית - בשנות העשרים הרביעית - תקופת עריכתו של באביץ'. עם הדור הראשון והחשוב ביותר של הכותבים והעורכים (שכמחציתם היו יהודים) נמנו: בין כותביו הרבים של כתב העת היו מבקרי ספרות ואמנות, משוררים, סופרים (לרבות בדור השני והשלישי), כמו אנדרה וסי, לאסלו קרדוש (היסטוריון ספרות), פירושקה רייכרד, פאל יוסטוס ורבים נוספים. ארכיון ניוגט בודה אטילה: מתאר את ההיסטוריה של הוצאת ניוגאט אנדראש פטץ: הניוגט והאוונגרד תוכן ניוגט 1908-1941 תולדות הספרות ההונגרית A magyar irodalom története, Akadémiai Kiadó, Bp, 1965 בעקבות המודרניות החצויה Kulcsár-Szabó Ernő: A kettévált modernség nyomában הניוגט ותקופתו Kenyeres Zoltán: A Nyugat és kora מדיה וקבצים בנושא ניוגט בוויקישיתוף הגיליון הראשון ותוכנו
מרקטור

האם התכוונתם ל... גרארדוס מרקטור – גאוגרף פלמי מהמאה ה-16 היטל מרקטור – היטל גלילי קונפורמי, שהומצא על ידי גרארדוס מרקטור ניקולאוס מרקטור – מתמטיקאי בן המאה ה-17 טור מרקטור
The Complete Limelight Sessions

The Complete Limelight Sessions הוא אלבום דמו של הזמרת-יוצרת הקנדית שאניה טוויין, אשר יצא לאור ב-23 באוקטובר 2001 על ידי חברות התקליטים ליימלייט רקורדס ויוניברסל מיוזיק גרופ. מתוך האלבום יצאו שני הסינגלים "It's Alright", ו-"The Heart Is Blind". עם יציאתו נכנס אלבום הדמו אל המקום ה-62 במצעד האלבומים הבריטי. האלבום מכיל אוסף של שירים שהקליטה טוויין בשנים 1989 ו-1990 על ידי חברות התקליטים ליימלייט ויוברסל מיוזיק, לפני שחתמה בחברת התקליטים מרקורי נאשוויל. אלבום הדמו הופץ בצפון אמריקה בעקבות ההצלחה המסיבית של אלבומה השלישי Come On Over, אשר יצא באותה התקופה. האלבום קודם על ידי הוצאת רמיקסים לשיר "It's Alright"; השיר היחיד של טוויין אשר נכנס למצעד שירי הדאנס קלאב. שיר נוסף שהופץ מתוך האלבום היה השיר "The Heart Is Blind" אשר נשלח לתחנות הרדיו שמשדרות מוזיקת קאנטרי בארצות הברית, אך בשל השמעות נמוכות בתחנות רדיו אלו הוא לא הצליח להיכנס למצעד שירי הקאנטרי. כל השירים באלבום שוחזרו על ידי המפיק המקורי שלהם ויצאו בהסכמתה של שאניה, אולם גרסאות רמיקס שיצאו מתוך האלבום לא יצאו בהסכמת שאניה או המפיק שלהם. חלק מהשירים באלבום הדמו יצאו שנה קודם לכן באירופה בשם "Wild & Wicked", על ידי חברת התקליטים RWP, והגיעו ביחד עם פוסטר בחינם. אלבום הדמו הגיע בשיאו אל המקום ה-62 במצעד האלבומים הבריטי ונשאר שם למשך שבועיים אך בסופו של דבר הגיע למעמד כסף במדינה עם מכירות של 60 אלף עותקים. במשך השנים הופצו מספר גרסאות נוספות לאלבום הדמו אשר כללו גרסאות רמיקס לחלק מהשירים או גרסאות שונות או מספר שירים מצומצם יותר. מידע על האלבום The Complete Limelight Sessions באתר MusicBrainz מידע על האלבום The Complete Limelight Sessions באתר AllMusic האלבום The Complete Limelight Sessions באתר ספוטיפיי Shania Twain - It's Alright, Discogs (באנגלית) Eilleen Shania Twain* - The Heart Is Blind, Discogs (באנגלית) Shania Twain | full Official Chart History | Official Charts Company, www.officialcharts.com "British album certifications – Shania Twain – Wild & Wicked". British Phonographic Industry. Retrieved May 13, 2017. Select albums in the Format field. Select Silver in the Certification field. Type Wild & Wicked in the "Search BPI Awards" field and then press Enter. Shania Twain - On The Way (The Limelight Recordings Produced By The Legendary Paul Sabu - 1989), Discogs (באנגלית) Shania Twain - For The Love Of Him, Discogs (באנגלית) Eilleen Shania Twain* - Beginnings (1989-1990), Discogs (באנגלית) Eilleen Shania Twain* - Beginnings (1989-1990), Discogs (באנגלית) Shania Twain - Wild & Wicked, Discogs (באנגלית) Shania Twain - Impressions Of A Woman, Discogs (באנגלית) "The Complete Limelight Sessions". Amazon.com. Retrieved May 13, 2017., www.amazon.com
The Ballads

The Ballads (בעברית: הבלדות) הוא אלבום אוסף של הזמרת-יוצרת האמריקאית מריה קארי. אלבום האוסף יצא לאור ב-17 באוקטובר 2008 על ידי חברות התקליטים לגסי רקורדינגס, קולומביה רקורדס ווירג'ן רקורדס. האלבום מכיל אוסף של הבלדות המצליחות ביותר של קארי לאורך כל הקריירה שלה. אלבום האוסף יצא בכל העולם כבר באוקטובר 2008, אך בארצות הברית יצא רק בינואר 2009 ובגרסה שונה. גם בבריטניה הוא יצא בגרסה שונה הנקראת, LoveSongs. עם יציאתו נכנס אלבום האוסף אל המקום ה-10 במצעד הבילבורד 200, וה-13 במצעד האלבומים הבריטי. מהאלבום לא יצאו סינגלים רשמיים אך יצאה גרסה מחודשת לשיר "Hero" שאף לוותה בקליפ חדש בו נראית קארי שהיא מתהלכת באולפן הקלטות מלווה בכלב שלה וסצנות נוספות שלה מאזינה לשיר ומקליטה אותו ובמקביל נראית העיר ניו יורק בלילה. האלבום מכיל אוסף של בלדות אשר יצאו כסינגלים מכל מיני שנים ואלבומים של קארי, החל מתחילת הקריירה שלה ועד לשנים מאוחרות יותר. על מנת לקדם את האלבום ביצעה קארי את השיר "Hero" בהשבעה של נשיא ארצות הברית לשעבר ברק אובמה בספיישל ששודר בטלוויזיה. בנוסף לכך, קארי הוציאה מהדורה מוגבלת של האלבום בטארגט כאשר רוכשי האלבום מקבלים גם בושם קטן של קארי. מידע על האלבום The Ballads באתר MusicBrainz מידע על האלבום The Ballads באתר AllMusic האלבום The Ballads באתר Discogs Mariah Carey - The Ballads, Discogs (באנגלית) Mariah Carey - Lovesongs, Discogs (באנגלית) Mariah Carey Chart History, Billboard Official Albums Chart Top 100 | Official Charts Company, www.officialcharts.com (באנגלית) IRMA – Irish Recorded Music Association, www.irma.ie "Gold & Platinum - RIAA". RIAA (באנגלית אמריקאית). נבדק ב-2018-09-30. bpi
אדוארדו גררו

אדוארדו אנטוניו גררו לוסקנו (בספרדית: Eduardo Antonio Guerrero Lozcano; נולד ב-21 בינואר 2000 בפנמה סיטי, שבפנמה) הוא כדורגלן פנמי המשחק בעמדת החלוץ בקבוצת דינמו קייב ובנבחרת פנמה. ב-23 בינואר 2017 ערך גררו את הופעת הבכורה שלו בצ'ורילו מליגת העל הפנמית, כשנכנס כמחליף בדקה ה-81 בניצחון 0–1 על אתלטיקו נסיונל במסגרת המחזור השני בליגה. בסך הכל ערך גררו 24 הופעות ליגה בשתי עונות בקבוצה הבוגרת של המועדון. ב-3 בספטמבר 2018 הושאל גררו למכבי תל אביב מליגת העל לעונה אחת עם אפשרות רכישה. גררו שיחק במהלך עונה זו בקבוצת הנוער של המועדון. ב-17 ביולי 2019 רכשה מכבי תל אביב את כרטיס השחקן של גררו באופן קבוע, והוא חתם במועדון על חוזה לשלוש שנים. ב-1 באוגוסט הושאל גררו לבית"ר תל אביב בת ים מהליגה הלאומית לעונה אחת, וב-22 באוגוסט ערך את הופעת הבכורה שלו במועדון, כשנכנס כמחליף בפתיחת המחצית השנייה והבקיע את שער הבכורה שלו, שער שוויון בדקה ה-85, בתיקו 2-2 נגד הפועל ניר רמת השרון במסגרת המחזור הראשון בליגה. בעונת 2020/2021 חזר גררו למכבי תל אביב וערך את הופעת הבכורה שלו בקבוצה הבוגרת ב-8 באוגוסט 2020 במשחק אלוף האלופים נגד הפועל באר שבע, ושותף במשחק הגמר בגביע הטוטו נגד בני סכנין. את שערו הראשון בקבוצה כבש ב-2 בנובמבר 2020 במשחק במסגרת ליגת העל נגד מכבי חיפה. ב-11 באפריל 2021 כבש לראשונה צמד בליגת העל, בניצחון 1–3 על מכבי פתח תקווה. בסיום העונה זכה עם הקבוצה בגביע המדינה, לאחר שפתח בהרכב במשחק הגמר בו ניצחה מכבי 2-1 את הפועל תל אביב. בינואר 2022 הושאל לקבוצת הפועל ירושלים עד לסיום העונה. ב-21 באוגוסט 2022 הושאל לעונה אחת לבית"ר ירושלים. בפברואר 2023 הושאל לזוריה לוהנסק. בתום העונה נמכר לקבוצה האוקראינית תמורת 400 אלף אירו. ב-4 בספטמבר 2024 חתם בדינמו קייב תמורת דמי העברה של 2.5 מיליון דולר. ב-25 באוקטובר 2017 ערך גררו את הופעת הבכורה שלו בנבחרת פנמה, כשנכנס כמחליף בדקה ה-57 בניצחון 0–5 על נבחרת גרנדה במשחק ידידות. גררו היה חלק מסגל נבחרת פנמה עד גיל 20 לטורניר גביע העולם בכדורגל עד גיל 20 שנערך בשנת 2019, וערך הופעה אחת בטורניר. נכלל בסגל נבחרת פנמה לקופה אמריקה 2024. ב-2 ביולי 2024 כבש את שערו הבכורה מול בוליביה במסגרת שלב הבתים של הטורניר, כשעלה מספסל בדקה 74 ושיחק כ-17 דקות בתוצאה שהסתיימה בניצחון 3-1. מכבי תל אביב גביע המדינה: 2020/2021 גביע הטוטו: 2020/2021 אלוף האלופים: 2020/2021 אדוארדו גררו, באתר Transfermarkt אדוארדו גררו, באתר Soccerway אדוארדו גררו, באתר BDFutbol אדוארדו גררו, באתר WorldFootball.net אדוארדו גררו, באתר National Football Teams אדוארדו גררו, באתר FootballDatabase.eu אדוארדו גררו, באתר ESPN אדוארדו גררו הצטרף בהשאלה למכבי באתר הרשמי של מכבי תל אביב, 3 בספטמבר 2018 גררו חתם על חוזה חדש ל-3 שנים באתר הרשמי של מכבי תל אביב, 19 ביולי 2019 גיא בן זיו ואיציק כלפי, ‏יעזור לה לשרוד? גררו הושאל להפועל ירושלים, באתר ONE‏, 2 בפברואר 2022 אדוארדו גררו הושאל לבית"ר ירושלים, באתר מכבי תל אביב, ‏21 באוגוסט 2022 יניב טוכמן‏, חצי מיליון יורו ואחוזים ממכירה עתידית: תנאי השאלת גררו, באתר וואלה, 28 בפברואר 2023 רווח נאה למכבי תל אביב: אדוארדו גררו נמכר לדינמו קייב, באתר וואלה, 4 בספטמבר 2024. Lista de Panamá para la Copa América 2024: Jugadores y plantilla de los Canaleros para el torneo באתר The Sporting News, ‏20 ביוני 2024 (בספרדית)
The Remixes (אלבום של מריה קארי)

The Remixes (בעברית: הרמיקסים) הוא אלבום הרמיקסים הראשון של הזמרת-יוצרת האמריקאית מריה קארי, אשר יצא לאור ב-3 באוקטובר 2003, על ידי חברות התקליטים קולומביה רקורדס, וירג'ן רקורדס ואיילנד רקורדס. האלבום מכיל רמיקסים ללהיטים של קארי מכל השנים והוא מכיל שני דיסקים, כאשר הדיסק הראשון מכיל רמיקסים בסגנון מועדונים ואילו הדיסק השני מכיל רמיקסים בסגנון היפ-הופ בשיתוף עם זמרי ראפ והיפ-הופ. בין שירי האלבום ניתן למצוא את "My All", "Heartbreaker" ו-"Fantasy". הרמיקסים לשירים "Honey" ו-"Fantasy" יצאו כסינגלים מתוך האלבום. בדומה לאלבום האוסף הקודם שלה אלבום זה זכה לקידום מועט אם כי כאשר טומי מוטולה, בעלה לשעבר ומנהל קולומביה רקורדס פוטר מתפקידו מריה זכתה לקבל יותר החלטות לגבי האלבום והתראיינה יותר בטלוויזיה על מנת לקדם אותו. האלבום הגיע למקום הראשון במצעד האלבומים האלקטרוניים של ארצות הברית ושהה שם 8 שבועות. הוא פתח עם מכירות של 40,697 עותקים בארצות הברית ונחת במקום ה-26 במצעד האלבומים הרשמי של ארצות הברית. נכון לנובמבר 2018 האלבום מכר 289 אלף עותקים בארצות הברית. מידע על האלבום The Remixes באתר MusicBrainz Mariah Carey - The Remixes, Discogs (באנגלית) Ask Billboard: Mariah Carey's Career Sales, Ariana Grande Fun Facts & More, Billboard Gold & Platinum, RIAA (באנגלית)
טריברקה

טריברקה (ברוסית: Териберка) הוא כפר במחוז המשנה קולסקי, במחוז מורמנסק, רוסיה, השוכן לחוף ים ברנץ בשפך נהר טריברקה. טריברקה הוזכרה לראשונה בסביבות 1523. עם זאת, על פי מקורות אחרים, היא נוסדה בשנות ה-60 של המאה ה-19 - העשור בו התיישבו באופן פעיל בחופי מורמן. בסוף המאה ה-19 היישוב החל להתפתח כשנבנו בה כנסייה, מגדלור ותחנת מזג אוויר (הראשונה בחוף מורמנסק). שמות המאפיינים הגאוגרפיים של האזור, כמו כף דיפלרנסקוגו, זבאלישין ואחרים מתייחסים למשלחת הגדולה של פיוטר הגדול. בתחילת המאה ה-20, טריברקה פותחו בה עסקי בקלה ודייג כרישים (שאומצו בעיקר על ידי הנורווגים אשר החזיקו בבעלותם מפעל דגה וחנות). בסוף שנות העשרים התארגן הכפר כחווה הקיבוצית הראשונה; היא כללה משק חלב ועדר איילים בנוסף לסירות הדייג. לפני מלחמת העולם השנייה, הדייגים ועובדי רפת החווה הקיבוצית זכו מספר פעמים על הישגיהם ונשלחו להציג את מרכולתם במרכז ודנ"ח במוסקבה. בניית מספנות בכפר ליודייני החלה בערך באותה תקופה. טריברקה התפתח במהירות לאחר המלחמה. בשנות ה-40 - 60 היו שתי כפרים, שתי רפתות, עופות, עדר איילים בן 2,000 ראשים, חוות גידול חורפנים אמריקאים ושני מתקני עיבוד דגים בכפר, כמו גם חנויות ומחסנים של בסיס הצי "גוסלוב" (ארגון ממשלתי לפועלים מיומנים). באותן שנים התרחבו המספנות ועבדו במלוא יכולתם. בכפר פעל מרכז קהילתי, מועדון חלוצים צעירים, שני בתי ספר (יסודי ותיכוני), פנימייה לילדים מיישובי החוף, מרכז אשפוז, בית חולים ותחנת טיפול נמרץ לאמבולנסים. טריברקה הפכה למרכז המינהלי של המחוז המקיף אותו וצומח והתפתח בקצב מהיר מאוד. הנפילה החלה בשנות השישים, אז הועבר המחוז לתחום השיפוט של העיירה סברומורסק. ככל שגדלה כמות הספינות וציי הדייג הצליחו לנסוע ביתר קלות באוקיינוס הפתוח, עסקי הדיג החופי הפכו פחות חשובים. מתחם עיבוד הדגים שהוקם במורמנסק הציב את מתקני העיבוד הקטנים יותר בטריברקה. עם השנים החווה הקולקטיבית בוטלה, בסיס הים הלבן פורק, עדר האיילים הועבר לכפר לובואוזרו והמפעל לעיבוד הדגים נסגר משום שספינות דיג גדולות לא היו מסוגלות להיכנס לנהר מהאוקיינוס. בשנות השמונים נהרס בית הגידול של דגי הסלמון במהלך הקמת המפעלים ההידרואלקטריים על נהר טריברקה. בשנות האלפיים הכפר שוב הוכפף למחוז במקום העיירה סוורומורסק. בשנת 2019 מושל מחוז מורמנסק אנדריי צ'יביס הודיע כי ממשלתו מתכננת לפתח באופן מקיף את הכפר שננטש, שמהווה פנינה טבעית. סרט הדרמה הרוסי לוויתן משנת 2014, שזכה בגלובוס הזהב בשנת 2015, צולם בטריברקה. מדיה וקבצים בנושא טריברקה בוויקישיתוף Administrative-Territorial Division of Murmansk Oblast, p. 23 Териберку из фильма "Левиафан" ждет обновление WeirdRussia.com Teriberka: Leviathan filming location
ז'אן-קלר טודיבו

ז'אן-קלר דימיטרי רוז'ה טודיבו (בצרפתית: Jean-Clair Dimitri Roger Todibo; נולד ב-30 בדצמבר 1999 בקאיין, שבגיאנה הצרפתית) הוא כדורגלן צרפתי המשחק בעמדת הבלם בווסטהאם יונייטד. טודיבו גדל במחלקת הנוער של לה לילה, ובשנת 2016 הצטרף למחלקת הנוער של טולוז. ב-19 באוגוסט 2018 ערך טודיבו את הופעת הבכורה שלו בקבוצה הראשונה של המועדון, כששיחק 90 דקות בניצחון 1–2 על ז'ירונדן דה בורדו במסגרת המחזור השני בליגת העל הצרפתית. ב-30 בספטמבר הבקיע טודיבו את שערו היחיד במועדון, שער בדקה ה-87 בתיקו 1-1 נגד סטאד רן במסגרת המחזור השמיני בליגה. בסך הכל ערך טודיבו עשר הופעות ליגה בטולוז. ב-8 בינואר 2019 הגיע טודיבו להסכם עם ברצלונה מהלה ליגה, לפיו יעבור לקבוצה בחודש יולי, כאשר חוזהו בטולוז יסתיים. עם זאת, ברצלונה קידמה את העברתו והוא הצטרף למועדון ב-31 בינואר. טודיבו קיבל את חולצה מספר 6. ב-13 באפריל ערך טודיבו את הופעת הבכורה שלו במועדון, כששיחק 90 דקות בתיקו 0-0 נגד וסקה במסגרת המחזור ה-32 בליגה. בסך הכל ערך טודיבו שתי הופעות ליגה בעונת 2018/2019 שבסופה זכתה ברצלונה באליפות ספרד. ב-16 בינואר 2020 הושאל טודיבו לשאלקה 04 עד לסוף העונה. ב-5 באוקטובר 2020 הושאל טודיבו לבנפיקה ליסבון לעונה אחת. ב-1 בפברואר 2021 עבר בהשאלה לניס מהליגה הצרפתית. ב-3 בפברואר ערך את הופעתו הבכורה בקבוצה בהפסד 2–1 למונקו. ב-25 באפריל כבש את שערו הראשון בניצחון 3-1 על מונפלייה. ב-27 ביוני 2021 חתם באופן קבוע בניס. ב-10 באוגוסט 2024 הושאל טודיבו לוסטהאם יונייטד לעונה אחת עם אופציית רכישה. טודיבו לקח חלק עם נבחרת צרפת עד גיל 20 בגביע העולם עד גיל 20 לשנת 2019. הוא ערך הופעה אחת בטורניר. במרץ 2023 זומן לראשונה לנבחרת הבוגרת לקראת המשחקים נגד אירלנד והולנד במוקדמות יורו 2024. ב-12 בספטמבר ערך את הופעתו הבכורה בהפסד 2-1 לגרמניה. ברצלונה אליפות ספרד (1): 2018/19 מדיה וקבצים בנושא ז'אן-קלר טודיבו בוויקישיתוף ז'אן-קלר טודיבו, ברשת החברתית אינסטגרם ז'אן-קלר טודיבו, באתר Transfermarkt ז'אן-קלר טודיבו, באתר Soccerway ז'אן-קלר טודיבו, באתר BDFutbol ז'אן-קלר טודיבו, באתר WorldFootball.net ז'אן-קלר טודיבו, באתר FootballDatabase.eu À la découverte de Jean-Clair Todibo באתר הרשמי של טולוז, 7 ביולי 2017 (בצרפתית) Todibo, Barça's new signing for 2019-20 באתר הרשמי של ברצלונה, 8 בינואר 2019 (באנגלית) Jean-Clair Todibo transfer to FC Barcelona brought forward באתר הרשמי של ברצלונה, 31 בינואר 2019 (באנגלית)
9 (אלבום)

9 הוא אלבום האולפן החמישי של הראפרית האמריקאית ליל קים. האלבום יצא לאור ב-11 באוקטובר 2019, על ידי חברות התקליטים קווין בי ו-eOne. ב-15 בפברואר 2019, יצא הסינגל הראשון "Go Awff", וב-27 בספטמבר באותה השנה, יצא הסינגל השני, "Found You". עם יציאתו נכנס האלבום אל המקום ה-22 במצעד אלבומי ה-R&B של חברת המצעדים הרשמית. את האלבום הקליטה ליל קים בין שנת 2017 לשנת 2019. האלבום מכיל בתוכו שירים בסגנון ההיפ-הופ. למרות שמו, האלבום הוא לא האלבום התשיעי של קים, אלא אלבומה החמישי בסך הכל, והוא יוצא ארבע עשרה שנה לאחר צאת אלבומה הקודם, The Naked Truth. מידע על האלבום 9 באתר MusicBrainz האלבום 9 באתר ספוטיפיי האלבום 9 באתר יוטיוב Lil’ Kim announces new album 9 out in May, The FADER (באנגלית) Lil Kim's "9" Is a Two-Part Album That Will Be Released "Really Soon", HotNewHipHop Official R&B Albums Chart Top 40 | Official Charts Company, www.officialcharts.com (באנגלית) Kiah Fields, Honoring Lil Kim On Her Birthday, The Source, ‏2016-07-11 (באנגלית) Baller Alert’s Today in Hip-Hop: Lil’ Kim Released ‘The Naked Truth’, Baller Alert, ‏2017-09-28 (באנגלית) Lil' Kim Revealing 'Naked Truth' Pre-Prison, Billboard
אלכסנדר מסליאקוב

אלכסנדר ואסילייביץ' מסליאקוב (ברוסית: Александр Васильевич Масляков;‏ 24 בנובמבר 1941 – 8 בספטמבר 2024) היה מנחה טלוויזיה סובייטי ורוסי. היה דמות אייקונית ידועה במיוחד ברחבי ברית המועצות לשעבר, לאחר שהופיע על המסך במשך למעלה מ-50 שנה, בכך הושווה לאישים כמו בוב ברקר או אפילו דיק קלארק בטלוויזיה האמריקאית. ידוע בתור המנחה האגדי של תוכנית הבידור KVN. מסליאקוב עבד בטלוויזיה משנת 1964 ועד למותו ב־2024. הוא אירח תוכניות משחק רבים בתקופה זו, כולל "שלום, אנו מחפשים כישרונות", "כתובות הצעירים", "חבר'ה שמחים" והמשחק "הלאה, בנות", בהן נשים צעירות התמודדו זו בזו במיומנויות כמו בישול, ריקוד או חליבת פרות, והוא הנחה גם את המקבילה לזמן קצר לגברים צעירים, "הלאה, בנים". הוא גם היה המנחה הראשון (1974) של מה שהפך לאחר מכן לאחת מתוכניות המשחק הארוכות ביותר ברוסיה, "מה? היכן? מתי?". מסליאקוב היה המנחה הקבוע של הסיקור הסובייטי בפסטיבלים עולמיים לנוער וסטודנטים, שהתקיימו בבירות עולמיות מרכזיות כמו סופיה, הוואנה, (מזרח) ברלין, פיונגיאנג ומוסקבה וכן אירח מספר תחרויות שירים סובייטיים בסגנון האירוויזיון. עם זאת, מסליאקוב מפורסם ביותר בזכות מעורבותו בתוכנית המשחקים KVN (מועדון המצחיקים ובעלי התושייה), תוכנית משחק ותיקה, שבה קבוצות של צעירים נלהבים וחכמים (בדרך כלל סטודנטים באוניברסיטה) מתחרות זו בזו בסדרה של מערכונים קומים ומוזיקליים מאולתרים וחזרות ומופעים שנונים (ומדי פעם עולים עם סאטירה ארסית פוליטית וחסכנית) מול קהל חי וחבר מושבעים של כוכבי במה ומסך. KVN עלה לשידור בשנת 1961 ומסליאקוב הפך למנחה שלה בשנת 1964, כשהיה עדיין סטודנט בעצמו. עד מותו בשנת 2024 הוא היה בראש ההגה ושימש כמנהל את חברת ההפקה שבבעלותה המופע עצמו והזיכיון, אף שבשנים האחרונות שלו העביר מקצת מהסמכויות לבנו, אלכסנדר מסליאקוב הבן. מסליאקוב שימש עד מותו כנשיא האיחוד הבינלאומי של KVN שאירח את משחקי הליגה הבכירה של KVN וכן של פסטיבלי KVN השנתיים בסוצ'י ויורמאלה. מסליאקוב סיים את לימודיו בשנת 1966 במכון למהנדסי תעבורה במוסקבה ובשנת 1968 סיים קורסים גבוהים לעובדי טלוויזיה. הוא קיבל פרס ממלכתי לאמנויות של הפדרציה הרוסית, היה חתן לרב Ovation ב-1994 וחבר באקדמיה הרוסית לטלוויזיה. בשנת 2002 הוענק לו הכבוד הגבוה ביותר של האקדמיה לטלוויזיה רוסית, פרס TEFI עבור תרומה פרטנית להתפתחות הטלוויזיה המקומית. בשנת 2006, לציון יום השנה ה-45 ל-KVN, נשיא הפדרציה הרוסית העניק לו עיטור ממלכתי כתרומה משמעותית להתפתחות הטלוויזיה הביתית ושנים רבות של פעילות יוצרת. הוא זכה בשלל פרסים ועיטורים ביניהם: אמן כבוד של הפדרציה הרוסית עיטור מסדר המולדת דרגה שלישית עיטור מסדר המולדת דרגה רביעית עיטור אלכסנדר נבסקי מסדר ההצטיינות האוקראיני, דרגה 3 עיטור מסדר המולדת דרגה שנייה מדליה לחיזוק אחוות הנשק מסדר ההצטיינות של רפובליקת דאגסטן מסדר הידידות פרס TEFI‏ (2002) תעודת הוקרה נשיאותית של הפדרציה הרוסית מדיה וקבצים בנושא אלכסנדר מסליאקוב בוויקישיתוף אתר KVN הרשמי אלכסנדר מסליאקוב, במסד הנתונים הקולנועיים IMDb (באנגלית) אלכסנדר מסליאקוב, במסד הנתונים הקולנועיים KinoPoisk (ברוסית) אלכסנדר מסליאקוב, באתר "Find a Grave" (באנגלית)
הקטור ריאל

הקטור ריאל (בספרדית: Héctor Rial; נולד ב-14 באוקטובר 1928 בפרגמינו, שבארגנטינה; נפטר ב-24 בפברואר 1991 במדריד) היה כדורגלן ספרדי-ארגנטינאי ששיחק בעמדת החלוץ ושיחק את רוב הקריירה שלו בקבוצת ריאל מדריד. ריאל החל לשחק כדורגל מקצועי בשנת 1947 בסן לורנסו מליגת העל הארגנטינאית. ביולי 1949 עבר לקולומביה לשחק באינדפנדיינטה סנטה פה. לאחר שתי עונות במועדון הקולומביאני, עבר לנסיונל האורוגוואית וזכה איתה באליפות ליגת העל האורוגוואית ב-1952. ב-1954 הצטרף לריאל מדריד הספרדית, במדיה שיחק 7 שנים וזכה בארבע אליפויות ספרד וחמישה גביעי אירופה לאלופות רצופים בין השנים 1956–1960. ריאל כבש צמד בגמר הראשון בהיסטוריה של הטורניר נגד סטאד ריימס הצרפתית, וכבש גם נגד מילאן האיטלקית בגמר גביע אירופה לאלופות 1958, שער ששלח את המשחק להארכה, בה ניצחה מדריד. בשנת 1961 עזב את מדריד והצטרף לאספניול, אך לאחר עונה אחת מאכזבת, בה סיימה הקבוצה במקום ה-13 מתוך 16 בליגה, עבר לאולימפיק מרסיי הצרפתית ב-1963, שסיימה בתחתית הטבלה, ובמדיה פרש. נסיונל אליפות אורוגוואי: 1952 ריאל מדריד אליפות ספרד (4): 1954/1955, 1956/1957, 1957/1958, 1960/1961 גביע אירופה לאלופות (5): 1955/1956, 1956/1957, 1957/1958, 1958/1959, 1959/1960 הגביע הבין יבשתי: 1960 מדיה וקבצים בנושא הקטור ריאל בוויקישיתוף הקטור ריאל, באתר Transfermarkt הקטור ריאל, באתר BDFutbol הקטור ריאל, באתר WorldFootball.net הקטור ריאל, באתר National Football Teams הקטור ריאל, באתר FootballDatabase.eu פרופיל המאמן, באתר Transfermarkt
פוטמוטריגון ברכיורה

פוטמוטריגון ברכיורה (שם מדעי: Potamotrygon brachyura) הוא מין של טריגון מהמשפחה הנאוטרופית טריגוני נהרות המצוי במימי אגן הנהר הריו דה לה פלטה שבאורוגוואי וצפון ארגנטינה. לעיתים הוא מכונה טריגון נהרות ענק, יחד עם המין Himantura polylepis, החי במימי דרום-מזרח אסיה, אשר משתייך לטריגונים האמיתיים. דג זה יכול להגיע לרוחב 1.5 מטר בין אורך סנפיריו ומשקלו עולה על 220 ק"ג, אם כי קטן מהמין מדרום-מזרח אסיה העולה על 600 ק"ג. בכל זאת הוא המין הגדול ביותר במשפחתו (אף שהפרטריגון מצליח לעקוף אותו במוטת סנפיריו, אך לא במשקל), ואחד מהגדולים שבדגי נהרות אמריקה הדרומית. היחידים שמתחרים איתו על התואר הם הפיררוקו והשפמנון הגדול פיראיבה. טריגון זה בעל סנפירים דמויי-כנפיים שטוחים ומעוגלים שאיתם הוא "מרחף" מרחק קצר מקרקעית הנהר והוא בעל זנב קצר עבה ושרירי המצויד בקצה בעוקץ בעל ארס, היכול להצליף במהירות למעלה כדי להתגונן מטורף. הוא בעל גוני כתמים כתומים-ירוקים על רקע כהה המעניק לו הסוואה מתחת למים. הטריגון מצוי בטבע באגן הריו דה לה פלטה (אנ') בנהרות: פרגוואי, פרנה ואורוגוואי ברחבי צפון ארגנטינה, פרגוואי, אורוגוואי וברזיל. הוא נמצא גם בבוליביה ביובל הפילקומיו, ויימצא גם ביובלים התחתונים של נהר הפרגוואי לרבות בביצות הפנטנל. בפרנה הטריגון כבר לא יכול לנדוד צפונה עקב בניית סכר איטייפו. טריגונים אלה ניזונים לצד הקרקעית מטרף חולף קטן כמו דגים, רכיכות או סרטנים והצעירים יאכלו פלנקטון וחרקי מים עד הבגרות. כמו רוב הטריגונים הוא משריץ כ-19 צאצאים בשנה. פוטמוטריגון ברכיורה, באתר ITIS (באנגלית) פוטמוטריגון ברכיורה, באתר NCBI (באנגלית) פוטמוטריגון ברכיורה, באתר האנציקלופדיה של החיים (באנגלית) פוטמוטריגון ברכיורה, באתר FishBase (באנגלית) פוטמוטריגון ברכיורה, באתר GBIF (באנגלית) פוטמוטריגון ברכיורה באתר הרשימה האדומה של IUCN